คลังกุมขมับเพิ่มทุนบินไทยหมื่นล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — คลังคิดไม่ตกเพิ่มทุนการบินไทย 1 หมื่นล้าน 
นายกุลิศ สมบัติศิริ รองผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า บริษัท การบินไทย ได้เสนอแผนเพิ่มทุนให้กระทรวงการคลังพิจารณาแล้ว มีวงเงินทั้งสิ้น 1 หมื่นล้านบาท ขณะนี้กระทรวงการคลังยังสรุปไม่ได้ว่าการเพิ่มทุนให้จะเป็นรูปแบบใด 
นายกุลิศ กล่าวว่า บริษัท การบินไทย เสนอขอออกหุ้นเพิ่มทุนใหม่ขายให้ผู้ถือหุ้นเดิมทุกรายตามสัดส่วน โดยบริษัท การบินไทย จะนำเงินที่ได้ไปซื้อเครื่องบินใหม่ 
“การเพิ่มทุนให้บริษัท การบินไทย ต้องพิจารณาความจำเป็นและเหมาะสม ว่าวงเงินควรจะเท่ากับที่ขอมาหรือไม่ ในฐานะที่กระทรวงการคลังเป็นผู้ถือหุ้นใหญ่ ต้องใส่เงินเพิ่มทุนเพิ่มอีกเท่าไรทั้งในระยะสั้นและยาว จึงยังไม่ชัดเจนว่าจะใช้วิธีการออกหุ้นเพิ่มทุนใหม่ หรือใช้วิธีอื่นแทน ก่อนที่จะนำเสนอให้นายกรณ์ จาติกวณิช รมว.คลัง เห็นชอบ ทั้งนี้ ที่ผ่านมานายกรณ์ ปฏิเสธที่จะค้ำประกันวงเงินกู้ของการบินไทย วงเงิน 7,000 ล้านบาท เพื่อนำไปซื้อเครื่องบิน เนื่องจากเหตุผลที่เสนอขอมาไม่เพียงพอ และกระทรวงการคลังต้องรักษาวินัยการคลังอย่างเคร่งครัด และเห็นว่าการลงทุนของการบินไทย ทางบริษัทต้องเป็นผู้รับผิดชอบเองไม่ควรเป็นภาระจากเงินภาษีประชาชน
ปัจจุบันกระทรวงคลังถือหุ้นบริษัท การบินไทย 50.1% กองทุนวายุภักษ์ ถือโดยบริษัทหลักทรัพย์กองทุนรวม (บลจ.) เอ็มเอฟซี 8.56% กองทุนวายุภักษ์ ถือโดยบลจ.เอ็มเอฟซี 8.56% โดยการบินไทย ไม่ได้เพิ่มมาตั้งแต่ปี 2543 มีทุนจดทะเบียน 1.7 หมื่นล้านบาท มีหนี้สิน 2.1 แสนล้านบาท 
นายโสภณ ซารัมย์ รมว.คมนาคม กล่าวว่า การบินไทย จะมีการจัดหาเครื่องบินใหม่ในปี 25532557 จำนวน 15 ลำ วงเงินลงทุน 3.54 หมื่นล้านบาท ซึ่งเป็นหนึ่งในแผนการปรับโครงสร้างการเงินจึงเสนอเพิ่มทุน 1 หมื่นล้านบาท